CELEX: 62009TN0524
Language: el
Date: 2009-12-24 00:00:00
Title: Υπόθεση T-524/09: Προσφυγή της 24ης Δεκεμβρίου 2009 — Meredith κατά ΓΕΕΑ (BETTER HOMES AND GARDENS)

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/44
            
         Προσφυγή της 24ης Δεκεμβρίου 2009 — Meredith κατά ΓΕΕΑ (BETTER HOMES AND GARDENS)
   (Υπόθεση T-524/09)
   2010/C 51/81
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Meredith Corporation (Des Moines, Ηνωμένες Πολιτείες) (εκπρόσωποι: R. N. Furneaux και E. A. Hardcastle, Solicitors)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 23ης Σεπτεμβρίου 2009 στην υπόθεση R 517/2009-2, καθόσον με την απόφαση αυτή απορρίφθηκε η αίτηση για την καταχώριση του οικείου κοινοτικού σήματος για υπηρεσίες της κλάσεως 36 και, κατά συνέπεια, να γίνει δεκτή η αίτηση για τις υπηρεσίες αυτές·
            
         
               —
            
            
               να δεχθεί τα αιτήματα της προσφεύγουσας· και
            
         
               —
            
            
               να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Σήμα προς καταχώριση: Το λεκτικό σήμα «BETTER HOMES AND GARDENS» για προϊόντα και υπηρεσίες των κλάσεων 16, 35 και 36
   
      Απόφαση του εξεταστή: Μερική απόρριψη της αιτήσεως για καταχώριση κοινοτικού σήματος
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 7, παράγραφος 1, στοιχείο β' και 7, παράγραφος 2, του κανονισμού 207/2009 του Συμβουλίου, εφόσον το τμήμα προσφυγών εσφαλμένως δεν εφάρμοσε το ορθό κριτήριο για την εκτίμηση του αν ένα εμπορικό σήμα στερείται διακριτικού χαρακτήρα για να διαφοροποιήσει τα προϊόντα και τις υπηρεσίες για τα οποία ζητείται η καταχώριση.